1071 шарахь Къудс-ГӀала, Ӏийса пайхамаран  сельджукийн карайахара, йерриг керстачеран сийлаллашца. Цул хьалхарчу масех бӀешарахь сийлахь гӀала Ӏаьрбийн Ӏедалан кӀелахь йара, уьш собаре бара меттигера керстачарна а, Европера гуттаренна Ӏийса пайхамаран  коше зийарате оьхучарна а. ГӀалин керла дайша сийсаза йохура керстачеран килсаш, меттигерачу керстачеран бакъонаш йохайора, зийарате оьхучарна новкъарло йора: уьш сийсаза баха, йетта, лолле бохка, байа тарлора. Керстачарна урамашкахула лела а кхераме дара. Мехкашдахархоша башха къиза сийсазвора Къудс-ГӀалин патриарх, иза лелавора тӀаьххьара лай санна. Цкъа сельджукаша, маж лаьцна, Ӏарш тӀера лаьтта такхийна, цул тӀаьхьа бусалбачеран самукъадаккха такхийра урамашкахула, тӀаккха цхьан а бахьна доцуш набахти чувоьллира.